**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 2000 M. VASARIO 23 D. NUTARIMO NR. 207 „DĖL KARO PRIEVOLININKŲ PRAŠYMŲ ATLIKTI ALTERNATYVIĄJĄ KRAŠTO APSAUGOS TARNYBĄ NAGRINĖJIMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2005 m. gegužės 2 d. Nr. 480

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2000 m. vasario 23 d. nutarimą Nr. 207 „Dėl Karo prievolininkų prašymų atlikti alternatyviąją krašto apsaugos tarnybą nagrinėjimo komisijos sudarymo ir jos nuostatų patvirtinimo“ (Žin., 2000, Nr. [18-436](https://www.e-tar.lt/portal/lt/legalAct/TAR.BBF9EDF65B1D)):

1. Išdėstyti 1 punktą taip:

„1. Sudaryti šią Karo prievolininkų prašymų atlikti alternatyviąją krašto apsaugos tarnybą nagrinėjimo komisiją:

|  |  |  |
| --- | --- | --- |
| Vaidotas Ilgius | –  | Labdaros ir paramos fondo Nevyriausybinių organizacijų informacijos ir paramos centro direktorius (komisijos pirmininkas); |
| Tautvydas | –  | Vilniaus (Pavilnio) Kristaus karaliaus |
| Aukštikalnis | –  | ir Šv. kūdikėlio Jėzaus Teresės parapijos administratorius; |
| Agnė Černiauskaitė | –  | viešosios įstaigos Paramos vaikams centro mokymų koordinatorė; |
| Laimutis Deveikis | –  | Pilietinių iniciatyvų centro projektų koordinatorius; |
| Algirdas Kirvelaitis | –  | Lietuvos moksleivių kūno kultūros ir sporto centro vyriausiasis metodininkas; |
| Valdas Mackela | –  | Naujųjų religijų tyrimų ir informacijos centro valdybos narys; |
| Rokas Uscila  | –  | viešosios įstaigos Žmogaus teisių stebėjimo instituto tyrimų direktorius.“. |

2. Nurodytuoju nutarimu patvirtintuose Karo prievolininkų prašymų atlikti alternatyviąją krašto apsaugos tarnybą nagrinėjimo komisijos nuostatuose:

2.1. Išdėstyti 7.3 punktą taip:

„7.3. valstybinio socialinio draudimo pažymėjimą (jeigu anksčiau dirbo ir yra jį gavęs);“.

2.2. Išbraukti 10 punkte žodžius „komisijos pirmininko pavaduotojas arba kitas“ ir po žodžių „komisijos pirmininko paskirtas“ įrašyti žodį „komisijos“.

2.3. Išdėstyti 11 punktą taip:

„11. Komisijos posėdis yra teisėtas, jeigu jame dalyvauja ne mažiau kaip 4 komisijos nariai, įskaitant komisijos pirmininką.“.

2.4. Įrašyti 13 punkte vietoj žodžių „Lietuvos Respublikos archyvo įstatymu“ žodžius „Lietuvos Respublikos dokumentų ir archyvų įstatymu (Žin., 1995, Nr. [107-2389](https://www.e-tar.lt/portal/lt/legalAct/TAR.1FEF229DA7C6); 2004, Nr. 57-1982)“.

SUSISIEKIMO MINISTRAS,

PAVADUOJANTIS MINISTRĄ PIRMININKĄ ZIGMANTAS BALČYTIS

KRAŠTO APSAUGOS MINISTRAS GEDIMINAS KIRKILAS